Source: http://www.legex.ro/Legea-32-1968-391.aspx
Timestamp: 2020-05-31 21:43:16+00:00
Document Index: 25445327

Matched Legal Cases: ['articolul 51', 'Articolul 17', 'Articolul 37', 'Articolul 12', 'Articolul 7', 'Articolul 15', 'articolul 2', 'articolul 26', 'articolul 30', 'articolul 30', 'articolul 39', 'articolul 15', 'articolul 34', 'Articolul 7', 'articolul 1', 'Articolul 31', 'articolul 1', 'Articolul 37', 'articolul 1', 'Articolul 38', 'articolul 1', 'Articolul 32', 'articolul 2', 'Articolul 33', 'articolul 2', 'Articolul 34', 'articolul 2', 'Articolul 35', 'articolul 2', 'articolul 25', 'Articolul 35', 'articolul 5', 'articolul 19', 'articolul 1', 'articolul 22', 'articolul 17', 'articolul 9', 'articolul 18', 'articolul 9', 'Articolul 25', 'articolul 38', 'Articolul 26', 'articolul 38', 'Articolul 7', 'articolul 11']

Legea 32/1968 | Legislatie gratuita
Legea 32 1968 abrogat de articolul 51 din actul Ordonanţa 2 2001
Articolul 17 din actul Legea 32 1968 in legatura cu Decizia 7 2000
Articolul 37 din actul Legea 32 1968 in legatura cu Decizia 4 2000
Articolul 12 din actul Legea 32 1968 modificat de Decizia 90 1999
Articolul 7 din actul Legea 32 1968 articole noi... Legea 97 1998
Articolul 15 din actul Legea 32 1968 in legatura cu Decizia 482 1997
Legea 32 1968 in legatura cu Legea 55 1995
Legea 32 1968 in legatura cu articolul 2 din actul Hotărârea 186 1995
Legea 32 1968 in legatura cu articolul 26 din actul Hotărârea 79 1995
Legea 32 1968 in legatura cu articolul 30 din actul Ordonanţa 70 1994
Legea 32 1968 in legatura cu articolul 30 din actul Ordonanţa 68 1994
Legea 32 1968 in legatura cu articolul 39 din actul Legea 45 1994
Legea 32 1968 in legatura cu articolul 15 din actul Legea 34 1994
Legea 32 1968 in legatura cu Hotărârea 138 1994
Legea 32 1968 in legatura cu Hotărârea 128 1994
Legea 32 1968 in legatura cu Hotărârea 127 1994
Legea 32 1968 in legatura cu articolul 34 din actul Ordonanţa 2 1994
Articolul 7 din actul Legea 32 1968 modificat de articolul 1 din actul Ordonanţa 12 1994
Articolul 31 din actul Legea 32 1968 modificat de articolul 1 din actul Ordonanţa 12 1994
Articolul 37 din actul Legea 32 1968 modificat de articolul 1 din actul Ordonanţa 12 1994
Articolul 38 din actul Legea 32 1968 modificat de articolul 1 din actul Ordonanţa 12 1994
Articolul 32 din actul Legea 32 1968 abrogat de articolul 2 din actul Ordonanţa 12 1994
Articolul 33 din actul Legea 32 1968 abrogat de articolul 2 din actul Ordonanţa 12 1994
Articolul 34 din actul Legea 32 1968 abrogat de articolul 2 din actul Ordonanţa 12 1994
Articolul 35 din actul Legea 32 1968 abrogat de articolul 2 din actul Ordonanţa 12 1994
Legea 32 1968 in legatura cu articolul 25 din actul Hotărârea 687 1993
Articolul 35 din actul Legea 32 1968 abrogat de Decizia 35 1993
Legea 32 1968 in legatura cu Hotărârea 757 1992
Legea 32 1968 in legatura cu articolul 5 din actul Hotărârea 539 1992
Legea 32 1968 in legatura cu articolul 19 din actul Ordonanţa 28 1992
Legea 32 1968 in legatura cu articolul 1 din actul Ordonanţa 15 1992
Legea 32 1968 in legatura cu articolul 22 din actul Legea 76 1992
Legea 32 1968 in legatura cu articolul 17 din actul Legea 76 1992
Legea 32 1968 in legatura cu articolul 9 din actul Legea 42 1992
Legea 32 1968 in legatura cu articolul 18 din actul Legea 32 1991
Legea 32 1968 in legatura cu articolul 9 din actul Legea 30 1991
Legea 32 1968 in legatura cu Hotărârea 952 1990
Articolul 25 din actul Legea 32 1968 in legatura cu articolul 38 din actul Legea 58 1974
Articolul 26 din actul Legea 32 1968 in legatura cu articolul 38 din actul Legea 58 1974
Articolul 7 din actul Legea 32 1968 modificat de Decretul 505 1970
Legea 32 1968 in legatura cu articolul 11 din actul Hotărârea 68 1970
ACT PUBLICAT IN: BULETINUL OFICIAL NR. 148 din 14 noiembrie 1968
Contraventie este fapta savarsita cu vinovatie, care prezinta un pericol social mai redus decat infractiunea si este prevazuta si sanctionata ca atare prin legi, decrete sau prin acte normative ale organelor aratate in legea de fata.
b) consiliile populare judetene, Consiliul popular al municipiului Bucuresti si consiliile populare municipale si orasenesti, in urmatoarele sectoare de activitate: intretinerea si folosirea fondului locativ de stat, a drumurilor, strazilor si celorlaltor cai de comunicatie, a plantatiilor, parcurilor si surselor naturale de importanta locala; mentinerea linistii publice, ocrotirea sanatatii, salubritatea, mentinerea esteticii localitatilor, transportul in comun in cuprinsul localitatilor, aplicarea regimului preturilor, precum si comertul in piete, targuri si obare.
Actele normative emise de organele aratate in art. 2 vor cuprinde descrierea faptelor ce constituie contraventii si sanctiunea ce urmeaza a se aplica pentru fiecare contraventie, iar in cazul amenzii, limita minima si maxima a acesteia; de asemenea, ele pot cuprinde tarife de stabilire a despagubirilor pentru pagubele pricinuite prin savarsirea contraventiilor.
Actele normative prin care se stabilesc si se sanctioneaza contraventii intra in vigoare in termen de 10 zile de la aducerea lor la cunostinta publica, in afara de cazul cand ele prevad un termen mai lung.
Sanctiunile se aplica persoanelor fizice care au savarsit contraventiile.
In celelalte cazuri in care se savarsesc contraventii la norme ce prevad obligatii pentru organizatiile socialiste, sanctiunea se aplica angajatului, membrului cooperativei sau al altei organizatii obstesti, care are indatorirea sa duca la indeplinire aceste norme, fie in baza dispozitiilor unui act normativ, a contractului de munca, regulamentului de ordine interioara sau statutului, fie in baza unei insarcinari scrise, date in acest scop de conducatorul organizatiei socialiste care avea atributia de a da o astfel de insarcinare. Sanctiunea se aplica conducatorului organizatiei socialiste, daca insarcinarea scrisa nu a fost data, desi era necesara.
Prin avertisment se atrage atentia contravenientului asupra pericolului faptei savarsite si i se recomanda ca pe viitor sa se respecte dispozitiile legale.
Avertismentul se aplica in cazurile in care fapta este de mica importanta si se apreciaza ca acela care a savarsit-o nu o va mai repeta chiar fara aplicarea unei amenzi.
Pentru contraventiile stabilite prin hotarari ale Consiliului de Ministri se pot prevedea amenzi intre 20 si 1500 lei, iar in cazuri deosebite pana la 3000 lei.
Pentru contraventiile stabilite prin hotarari ale consiliilor populare sau decizii ale comitetelor lor executive se pot prevedea amenzi intre 20 si 50 lei.
Sunt supuse confiscarii, daca confiscarea este prevazuta expres in actul normativ de stabilire si sanctionare a contraventiei:
b) lucrurile care au servit la savarsirea contraventiei, daca sunt ale contravenientului;
c) lucrurile dobandite prin savarsirea contraventiei, daca nu sunt restituite persoanei vatamate.
Daca aceeasi persoana a savarsit mai multe contraventii sanctionate cu amenda, sanctiunea se aplica pentru fiecare contraventie in parte.
Cand contraventiile au fost constatate prin acelasi proces-verbal, amenzile totalizate potrivit dispozitiilor alineatului 1 nu pot depasi dublul maximului prevazut prin actul normativ pentru contraventia cea mai grava.
In cazul in care la savarsirea unei contraventii au luat parte mai multe persoane, sanctiunea se aplica fiecarui participant, separat.
Fapta prevazuta de lege sau alt act normativ ca fiind contraventie se sanctioneaza chiar daca este savarsita fara intentie, in afara de cazul in care prin actul normativ se dispune altfel.
Nu constituie contraventie fapta savarsita in stare de legitima aparare, din cauza unei intimplari ce nu putea fi prevazuta sau inlaturata, precum si aceea savarsita din constrangere, eroare de fapt sau in stare de necesitate.
De asemenea, nu constituie contraventie fapta savarsita de o persoana care din cauza starii mintale sau a vreunei infirmitati nu poate raspunde de fapta imputata.
Fapta savarsita de un minor sub 14 ani nu constituie contraventie.
Pentru contraventiile savarsite de minorii care au implinit 14 ani, minimul si maximul amenzii se reduc la jumatate din minimul si maximul amenzii stabilite in actul normativ pentru fapta savarsita.
Daca printr-un nou act normativ fapta nu mai este socotita contraventie, ea nu se mai sanctioneaza, chiar daca a fost savarsita inainte de data intrarii in vigoare a noului act normativ, iar sanctiunea aplicata si neexecutata pana la aceasta data nu se mai executa.
Daca sanctiunea prevazuta in noul act normativ este mai usoara, se va aplica aceasta sanctiune, iar amenda aplicata potrivit vechiului act normativ se va executa numai pana la limita maximului prevazut in noul act normativ. In cazul in care noul act normativ prevede o sanctiune mai grava, contraventia savarsita anterior va fi sanctionata in conformitate cu prevederile actului normativ in vigoare la data savarsirii ei.
Aplicarea sanctiunii pentru contraventii se prescrie in termen de 3 luni de la data savarsirii faptei.
Cand fapta a fost urmarita ca infractiune si ulterior s-a stabilit ca ea constituie contraventie, prescriptia aplicarii sanctiunii nu curge pe tot timpul cat pricina s-a aflat in fata organului de urmarire penala sau a instantei de judecata, daca sesizarea s-a facut inauntrul termenului prevazut la alineatul 1. Prescriptia opereaza totusi, daca sanctiunea nu a fost aplicata in termen de 1 an de la data savarsirii faptei.
In cazul contraventiilor la normele privind impozitele, taxele, primele de asigurare prin efectul legii si disciplina financiara, aplicarea sanctiunii se prescrie in termen de 1 an de la data savarsirii faptei.
Executarea sanctiunii se prescrie, daca procesul-verbal de constatare a contraventiei, precum si, cand este cazul, instiintarea de plata a amenzii nu au fost comunicate celui sanctionat in termen de o luna de la data aplicarii sanctiunii. Executarea sanctiunii se prescrie, de asemenea, in termenul de 1 an de la data aplicarii ei, chiar daca contravenientul a exercitat calea de atac. Prescriptia executarii sanctiunii nu curge pe tot timpul cat, la cererea contravenientului, executarea a fost amanata sau esalonata.
Primarul constata contraventiile stabilite prin actele normative emise de consiliile populare si comitetele lor executive, precum si contraventiile la dispozitiile legale privind: apararea ordinii publice, regulile generale de comert, vanzarea, circulatia si transportul produselor alimentare, circulatia produselor agricole, productia, vanzarea, circulatia si desfacerea vinurilor si rachiurilor naturale, pescuitul, vinatul, prevenirea si combaterea epidemiilor, intretinerea drumurilor nationale si locale, a podurilor si accesoriilor acestora, executarea lucrarilor edilitare, regimul constructiilor, folosirea fondului locativ de stat, ocrotirea lucrarilor de imbunatatiri funciare si a lucrarilor de gospodarire a apelor, precum si contraventiile silvice.
Ofiterii si subofiterii de militie constata contraventiile la dispozitiile legale privind: apararea ordinii publice si celelalte sectoare de activitate care intra in atributiile militiei, regulile generale de comert, vanzarea, circulatia si transportul produselor alimentare, circulatia produselor agricole, productia, vanzarea, circularea si desfacerea vinului si rachiurilor naturale, pescuitul, vinatul, intretinerea drumurilor nationale si locale, a podurilor si accesoriilor acestora si regimul constructiilor.
Contraventiile savarsite de angajatii organizatiilor de stat la locul de munca se constata atat de persoanele prevazute in actele normative care stabilesc si sanctioneaza contraventiile, cat si de sefii de servicii sau sectii ori asimilatii acestora, anume imputerniciti de conducatorul organizatiei, daca ele au fost savarsite de personalul in subordine. Aceleasi persoane constata si contraventiile savarsite in incinta organizatiilor de stat de catre cei care nu sunt angajati ai acestora.
Dispozitiile alineatului precedent se aplica in mod corespunzator si in cazul contraventiilor savarsite la locul de munca de angajatii sau membrii organizatiilor cooperatiste ori ai altor organizatii obstesti, precum si in cazul contraventiilor savarsite in incinta acestor organizatii de catre alte persoane, daca prin actele normative de stabilire si sanctionare a contraventiilor se prevede expres aceasta.
Daca o persoana savarseste mai multe contraventii, constatate in acelasi timp de acelasi agent constatator, se incheie un singur proces-verbal.
Procesul-verbal de constatare a contraventiei va cuprinde: data si locul unde este incheiat, numele, prenumele si calitatea celui care il incheie; numele, prenumele, domiciliul, ocupatia si locul de munca al contravenientului, numarul si data actului de identitate al acestuia, cu mentiunea organului care l-a emis; descrierea faptei ce constituie contraventie, cu indicarea datei si orei cand a fost savarsita, precum si cu aratarea tuturor imprejurarilor ce pot servi la aprecierea gravitatii acesteia si la evaluarea eventualelor pagube pricinuite; indicarea actului normativ prin care se stabileste si se sanctioneaza contraventia; mentiunea ca contravenientul poate achita in termen de 48 ore jumatate din minimul amenzii in conditiile art. 26. In cazul in care contravenientul este minor, procesul verbal va cuprinde si numele, prenumele si domiciliul parintilor sau ale tutorelui.
Lipsa din procesul-verbal a mentiunilor privind numele si prenumele contravenientului, fapta savarsita si data comiterii acesteia sau a semnaturii agentului constatator atrage nulitatea procesului-verbal. Nulitatea se constata si din oficiu.
Pentru legitimarea contravenientului, agentul constatator poate apela, in caz de nevoie, la ofiterii si subofiterii de militie, care sunt obligati sa-i acorde sprijin.
Sanctiunea se aplica in limitele prevazute de actul normativ, tinandu-se seama de imprejurarile in care fapta a fost savarsita, de starea materiala a faptuitorului, precum si de celelalte date privitoare la contravenient cuprinse in procesul-verbal.
In cazul in care prin savarsirea contraventiei s-a pricinuit o paguba si exista tarif de evaluare a acesteia, agentul constatator, daca are dreptul sa aplica sanctiunea, stabileste si despagubirea pe baza de tarif, facand mentiunea corespunzatoare in procesul-verbal.
In cazul in care agentul constatator aplica sanctiunea, el dispune si confiscarea. In acest caz, cat si atunci cand sanctiunea se aplica de un alt organ, agentul constatator va descrie in procesul verbal lucrurile supuse confiscarii si va lua in privinta lor masurile de conservare sau de valorificare prevazute de dispozitiile legale. Despre masurile luate se fac mentiunile corespunzatoare in procesul-verbal.
Daca lucrurile confiscate apartin altei persoane decat contravenientului, in procesul-verbal se vor arata numele, prenumele si domiciliul persoanei fizice, ori denumirea si sediul persoanei juridice, in masura in care aceste date sunt cunoscute.
Odata cu aplicarea sanctiunii, organul competent stabileste despagubirea pe baza de tarif si dispune confiscarea sau, dupa caz, restituirea catre cel in drept a lucrurilor ori a sumelor rezultate din valorificarea acestora, procedand potrivit dispozitiilor art. 21 si 22 care se aplica in mod corespunzator.
In cazul in care agentul constatator aplica si sanctiunea, iar contravenientul este de fata la incheierea procesului-verbal, copia acestuia si instiintarea de plata se inmaneaza contravenientului, facandu-se mentiune despre aceasta in procesul-verbal.
In cazul in care contravenientul achita pe loc agentului constatator jumatate din minimul amenzii prevazute in actul normativ pentru fapta savarsita, iar prin contraventie nu s-a cauzat o paguba si nu exista lucruri supuse confiscarii, procesul-verbal nu se mai incheie si orice urmarire inceteaza. Plata amenzii se face contra chitanta, in care se va specifica contraventia pentru care a fost incasata amenda.
Procesul-verbal nu se incheie nici daca agentul constatator aplica avertismentul, iar prin contraventie nu s-a cauzat o paguba si nu exista lucruri supuse confiscarii, cu exceptia cazului cand in actul normativ care stabileste si sanctioneaza contraventia se prevede altfel.
Daca contravenientul se angajeaza sub semnatura sa achite, in cel mult 48 ore de la incheierea procesului verbal, jumatate din minimul amenzii prevazute in actul normativ pentru fapta savarsita, agentul constatator va face mentiune despre aceasta in procesul-verbal.
Daca contravenientul achita in termenul pentru care s-a angajat jumatate din minimul amenzii prevazute in actul normativ pentru fapta savarsita, orice urmarire in ceea ce priveste amenda inceteaza. In cazul in care contravenientul nu achita in acest termen jumatate din minimul amenzii prevazute in actul normativ, se vor aplica dispozitiile art. 20 sau 23 alin. 1, dupa caz.
Daca in cazurile prevazute in art. 25, 26 si 27, prin contraventie s-a cauzat o paguba ori sunt lucruri supuse confiscarii, organul competent potrivit dispozitiilor prezentei legi stabileste despagubirea pe baza de tarif si dispune confiscarea.
Daca organul in drept sa aplice sanctiunea apreciaza ca fapta socotita contraventie a fost savarsita in astfel de conditii incat potrivit legii penale ea constituie infractiune, sesizeaza organul de urmarire penala competent.
In cazul in care fapta a fost urmarita ca infractiune si ulterior s-a stabilit, prin rezolutia sau ordonanta procurorului ori prin hotarare judecatoreasca, ca ea ar putea constitui contraventie, actul de sesizare sau constatare a faptei, impreuna cu copia ordonantei sau hotararii, se trimit de indata organului in drept sa constate contraventia.
Impotriva procesului-verbal de constatare a contraventiei se poate face plangere in termen de 15 zile de la data comunicarii acestuia.
Partea vatamata poate face plangere numai in ceea ce priveste despagubirea stabilita pe baza de tarif, iar cel caruia ii apartin lucrurile confiscate, altul decat contravenientul, numai in ceea ce priveste masura confiscarii.
Plangerea suspenda executarea. Plangerea persoanelor prevazute in alineatul 2 suspenda executarea numai in ceea ce priveste despagubirea sau masura confiscarii.
Daca agentul constatator a aplicat sanctiunea, a stabilit despagubirea sau a dispus confiscarea, plangerea se solutioneaza dupa cum urmeaza:
a) in cazul contraventiilor prevazute in actele normative emise de Consiliul de Ministri, plangerea se solutioneaza de catre conducatorul organului din care face parte agentul constatator sau de catre un alt angajat, ierarhic superior agentului constatator, imputernicit de conducatorul acestui organ.
Daca contraventia a fost constatata de conducatorul organului, plangerea se solutioneaza de catre conducatorul organului ierarhic superior.
In cazul in care procesul-verbal a fost intocmit de primar, plangerea se solutioneaza de comitetul executiv al consiliului popular.
Daca procesul verbal a fost intocmit de seful de serviciu sau sectie al unei organizatii socialiste, ori de cei asimilati acestora, plangerea se solutioneaza de conducatorul organizatiei in care a fost savarsita contraventia;
b) in cazul contraventiilor prevazute in actele normative emise de organele locale, plangerea se solutioneaza de primarul comunei, orasului, municipiului sau sectorului municipiului Bucuresti, pe al carui teritoriu a fost savarsita fapta.
Daca un alt organ decat agentul constatator a aplicat sanctiunea, a stabilit despagubirea sau a dispus confiscarea, plangerea se solutioneaza de organul prevazut in actul normativ de stabilire si sanctionare a contraventiei. Daca actul normativ nu prevede un asemenea organ, plangerea se solutioneaza de organul ierarhic superior celui care a aplicat sanctiunea.
In cazul contraventiilor pentru care actul normativ prevede o amenda de peste 1.000 lei, sau daca despagubirea stabilita pe baza de tarif ori valoarea lucrurilor confiscate depaseste 1.000 lei, plangerea se solutioneaza de judecatoria in a carei raza teritoriala a fost savarsita contraventia.
In cazul amenzii aplicate unei persoane juridice, plangerea acesteia se rezolva de organul indicat in legea sau decretul care prevede sanctionarea persoanei juridice. Daca legea sau decretul nu indica un asemenea organ, plangerea se rezolva de conducatorul organului central al administratiei de stat in a carui ramura sau domeniu de activitate s-a comis contraventia ori de un angajat, avand cel putin functia de director, imputernicit de conducatorul organului central.
Plangerea se depune la organul din care face parte agentul constatator si va fi insotita de copia procesului-verbal de constatare a contraventiei.
Plangerea cat si celelalte acte de procedura privind solutionarea acesteia sunt scutite de taxa de timbru.
Plangerea impreuna cu dosarul cauzei se trimit de indata organului in drept sa o solutioneze, care citeaza pe cel care a facut plangerea, precum si orice alta persoana in masura sa contribuie la rezolvarea justa a acesteia. Agentul constatator si organul care a aplicat sanctiunea nu se citeaza.
Organul care solutioneaza plangerea, dupa ce constata ca aceasta a fost introdusa in termen, asculta pe cel care a facut-o si celelalte persoane citate, daca acestia s-au prezentat, administreaza orice alte probe prevazute de lege, necesare verificarii legalitatii si temeiniciei procesului-verbal si hotaraste asupra sanctiunii, despagubirii stabilite pe baza de tarif, precum si asupra masurii confiscarii, printr-o incheiere motivata care are caracterul unui act jurisdictional sau, dupa caz, prin hotarare judecatoreasca, in termen de cel mult 30 zile de la data inregistrarii plangerii.
Incheierea prin care s-a solutionat plangerea si hotararea judecatoreasca sunt definitive si executorii.
a) de catre organul care a aplicat amenda, ori de cate ori procesul-verbal de constatare a contraventiei a ramas definitiv prin neexercitarea caii de atac in termenul prevazut de lege;
b) de catre organul care a solutionat plangerea, in celelalte cazuri.
In vederea executarii amenzii, organele prevazute in alineatul precedent vor comunica din oficiu, organului financiar al comitetului executiv al consiliului popular al localitatii in care domiciliaza sau isi are sediul contravenientul, procesul-verbal de constatare a contraventiei sau, dupa caz, o copie a inchirierii ori a dispozitivului hotararii judecatoresti de solutionare a plangerii. Executarea se face asupra veniturilor sau celorlalte bunuri ale contravenientului, in conditiile prevazute de dispozitiile legale.
Avertismentul se adreseaza oral ori de cate ori contravenientul este prezent la constatarea contraventiei si sanctiunea este aplicata de agentul constatator.
In celelalte cazuri, avertismentul se socoteste executat prin comunicarea procesului-verbal de constatare a contraventiei cu rezolutia corespunzatoare, iar daca sanctiunea a fost aplicata de organul care a solutionat plangerea, prin incunostiintare scrisa.
Sanctiunile prevazute in prezenta lege nu se aplica in cazul contraventiilor savarsite de militarii in termen. Procesul-verbal de constatare se trimite comandantului unitatii din care face parte contravenientul, spre a i se aplica, daca procesul-verbal este intemeiat, masuri disciplinare.
Daca prin contraventia savarsita de un militar in termen s-a cauzat o paguba sau daca sunt lucruri supuse confiscarii, organul competent potrivit dispozitiilor prezentei legi va stabili despagubirea pe baza de tarif si va dispune asupra confiscarii. Copie de pe procesul-verbal se comunica contravenientului, partii vatamate si celui caruia ii apartin lucrurile confiscate.
Ministerul Fortelor Armate, Ministerul Afacerilor Interne si Consiliul Securitatii Statului vor stabili organele care constata si sanctioneaza contraventiile savarsite de ofiteri, subofiteri, maistri militari sau angajati civili in cadrul unitatilor, formatiunilor, esaloanelor si comenzilor respective in legatura cu serviciul, precum si organele care solutioneaza plangerile contra proceselor-verbale de constatare a acestor contraventii.
Dispozitiile prezentei legi se intregesc cu dispozitiile codului de procedura civila, care se aplica in mod corespunzator.
De asemenea, dispozitiile art. 25, 26 si 27 nu se aplica in cadrul contraventiilor prevazute in Decretul nr. 887 pentru stabilirea si sanctionarea contraventiilor privind poluarea apelor marii de catre nave maritime, din 8 septembrie 1967.
Termenele de prescriptie prevazute in Decretul nr. 184/1954 raman aplicabile prescriptiilor neimplinite la data intrarii in vigoare a legii de fata, daca nu sunt aplicabile dispozitiile art. 12 alin. 1.
Dispozitiile prezentei legi se aplica si in cazul proceselor-verbale de constatare a contraventiilor incheiate pana la data intrarii acesteia in vigoare si care se mai afla la agentii constatatori.
Procesele-verbale de constatare a contraventiilor, care la data intrarii in vigoare a legii de fata se afla inaintate la organele prevazute in art. 19 din Decretul nr. 184/1954, vor fi rezolvate de aceste organe.
Plangerile impotriva incheierilor de aplicare a sanctiunii si a masurii confiscarii, precum si de stabilire a despagubirilor, date de organele prevazute in art. 19 din Decretul nr. 184/1954, se solutioneaza de organele imediat superioare acestora. Daca prin actul normativ de stabilire si sanctionare a contraventiei se prevede pentru contraventia savarsita o amenda mai mare de 1.000 lei sau daca despagubirea stabilita pe baza de tarif ori valoarea lucrurilor confiscate depaseste 1.000 lei, plangerea persoanei fizice se solutioneaza de judecatoria in a carei raza teritoriala a fost savarsita contraventia.
Daca incheierea de aplicare a sanctiunii si a masurii confiscarii, precum si de stabilire a despagubirilor a fost data de una dintre comisiile prevazute in art. 19 alin. 1 lit. b) din Decretul nr. 184/1954, plangerea se solutioneaza de presedintele comitetului executiv al consiliului popular pe langa care functioneaza comisia.
Plangerile impotriva incheierilor de aplicare a sanctiunii si a masurii confiscarii, precum si de stabilire a despagubirilor, pendinte la judecatorii la data intrarii in vigoare a legii de fata, vor fi solutionate de catre acestea.
Decretul nr. 184/1954 pentru reglementarea sanctionarii contraventiilor, republicat la 28 mai 1955, cu modificarile ulterioare, Decretul nr. 420 pentru exceptarea personalului Ministerului Fortelor Armate, respectiv Ministerului Afacerilor Interne, de la prevederile art. 25 din Decretul nr. 184/1954 in cazul contraventiilor privind disciplina financiara, in 19 noiembrie 1959, precum si orice alte dispozitii contrare prezentei legi, se abroga.
Raman in vigoare dispozitiile Decretului nr. 329 privind sanctionarea unor contraventii la regulile de calatorie cu trenul, din 3 mai 1966, precum si dispozitiile din legi sau decrete care stabilesc fapte ce constituie contraventii si sanctiunile corespunzatoare. Dispozitiile art. 21 din Decretul nr. 379 privind stabilirea impozitului pe veniturile agricole ale populatiei, din 8 august 1957, art. 37 din Decretul nr. 18 pentru stabilirea impozitelor si taxelor locale, din 18 ianuarie 1952 si art. 38 din Decretul nr. 153 privitor la impozitul pe veniturile populatiei, din 11 mai 1954, continua sa se aplice numai pana la intrarea in vigoare a hotararii Consiliului de Ministri pentru stabilirea si sanctionarea contraventiilor la normele privind impozitele si taxele.
COMENTARII la Legea 32/1968
Momentan nu exista niciun comentariu la Legea 32 din 1968
Alte acte pe aceeaşi temă cu Legea 32/1968
Decizia 7 2000
asupra recursului in interesul legii referitor la aplicarea dispozitiilor art. 26 si 30 din Legea nr. 50/1991 privind autorizarea executarii constructiilor
Decizia 4 2000
asupra recursului in interesul legii privind aplicarea dispozitiilor art. 37 din Legea nr. 32/1968 privind stabilirea si sanctionarea contraventiilor
Decizia 90 1999
referitoare la exceptia de neconstitutionalitate a dispozitiilor alin. 1 si ale alin. 2 teza intai ale art. 12 din Legea nr. 32/1968 privind stabilirea si sanctionarea contraventiilor
Legea 97 1998
pentru completarea Legii nr. 32/1968 privind stabilirea si sanctionarea contraventiilor
Decizia 482 1997
referitoare la exceptia de neconstitutionalitate a dispozitiilor art. 15 din Legea nr. 32/1968 privind stabilirea si sanctionarea contraventiilor
Hotărârea 79 1995
pentru aprobarea unor reglementari privind exportul de animale vii
Hotărârea 127 1994
privind unele masuri pentru asigurarea conditiilor de dezvoltare fizica si morala a elevilor si studentilor
Ordonanţa 12 1994
pentru modificarea si abrogarea unor dispozitii ale Legii nr. 32/1968 privind stabilirea si sanctionarea contraventiilor
privind folosirea si expunerea stemei Romaniei
Decizia 35 1993
privind solutionarea exceptiei de neconstitutionalitate a dispozitiilor art. 35 din Legea nr. 32/1968 privind stabilirea si sanctionarea contraventiilor
Legea 42 1992
pentru aprobarea volumului maxim de masa lemnoasa ce se va recolta in anul 1992 si a unor masuri de protectie a fondului forestier
Hotărârea 952 1990
privind unele masuri de stabilire a programelor de functionare a magazinelor si unitatilor de alimentatie publica
privind sistematizarea teritoriului si localitatilor urbane si rurale
Decretul 505 1970
pentru modificarea Legii nr. 32/1968 privind stabilirea si sanctionarea contraventiilor
Hotărârea 68 1970
pentru stabilirea si sanctionarea contraventiilor la normele legale privind disciplina financiara, impozitele, taxele si primele de asigurare prin efectul legii